o
Tervetuloa. - Kiitos.
Olet teologi ja erään lehden päätoimittaja.
Lisäksi olet tiedotuspäällikkönä Misjonssambandetissa, -
joka on suuri lähetysjärjestö Norjassa.
Tämän vuoksi seuraatkin aktiivisesti maailman menoa.
Olet varmasti seurannut myös Utöyan tapahtumia.
Niin Norjassa kuin Suomessakin saimme kuulla hyvin nopeasti -
ensimmäisten uutisten joukossa, että tämän hirmuteon tekijä, -
Anders Breivik, on konservatiivinen kristitty.
Mitä ajattelit tämän kuullessasi?
Olin tuolloin Ranskassa lomalla vaimoni ja kolmen lapseni kanssa.
Olimme katsomassa Ranskan ympäriajoa.
Oli järkyttävää saada norjalaisilta ystäviltämme tekstiviestejä, -
joissa kerrottiin jotakin hirvittävää tapahtuneen Norjassa.
Katsoessani televisioita kerrottiin BBC:llä melko nopeasti, -
ettei kyseessä ollut kukaan muslimiterroristi, vaan tekijä -
oli kristitty, sinisilmäinen, konservatiivi ja norjalainen.
Ensimmäinen kysymykseni oli: Voiko se olla mahdollista?
Ajattelin, että kyseessä oli terrorismi.
Terroritekoja ei voida koskaan puoltaa Raamatulla.
Tulin myös hyvin uteliaaksi.
Halusin ymmärtää, millä tämä terroristi yrittäisi puoltaa -
inhottavat ja julmat tekonsa.
Kokonaisuudessaan Norjan poliitikot ja julkisuus ovat -
käsitelleet tätä tragediaa hyvän maun rajoissa.
Kristittynä en tunne olevani osavastuullinen tapahtuneeseen.
Uskon, että tänä päivänä monet kuvailevat Anders Breivikin -
olevan ennen kaikkea äärioikeistolainen ja erittäin -
kriittinen maahanmuuttajia kohtaan.
Ja se on suurempi tekijä kuin hänen uskonnolliset mielipiteensä.
Kuinka ihmeessä hänet leimattiin sellaiseksi niin kovin nopeasti?
Uskon, että tämänpäiväisessä kielenkäytössä -
sana "fundamentalisti" koetaan ennenkuulumattoman negatiivisena.
Fundamentalisti on usein hyvin väkivaltainen ja kapeakatseinen.
Hän on valmis käyttämään kaikkia keinoja taistelussaan -
sen puolesta, minkä hän kokee totuudeksi.
Olet itse konservatiivinen kristitty.
Jos tarkoitamme konservatiivisella kristityllä sellaista henkilöä, -
joka uskoo Raamatun olevan Jumalan sanaa ja uskoo siihen, -
mitä voidaan kutsua klassiseksi kristinuskoksi.
Hän ei kiellä Jeesuksen ylösnousemusta tai neitseellistä -
syntymää eikä ristinkuolemaa ja niin edelleen.
Joten, oletko sinä fundamentalisti? - Kyllä ja ei.
Monien mielestä olen fundamentalisti, koska -
uskon Raamatussa kirjoitetun olevan totta.
En usko Raamatussa olevan ristiriitoja tai virheitä.
Uskon Jumalan puhuvan meille Raamatun kautta.
Historiallisesta näkökulmasta ajatellen -
kristittyjä fundamentalisteja on kuvailtu sillä tavoin.
He uskovat Raamattuun aivan täysin.
Tänä päivänä en uskalla sanoa, että olen kristitty fundamentalisti.
Monet nimittäin ajattelisivat sen tarkoittavan, että -
tuen väkivaltaa enkä kunnioita muunlaisia mielipiteitä, -
ja olen ennenkuulumattoman kapeakatseinen ja kiihkoileva.
En tahdo olla sellainen. Tahdon olla sellainen, joka -
uskoo Jeesukseen ja rakastaa lähimmäisiään.
Sitä meidän norjalainen terroristimme ei tee.
Hän vahingoitti ja uhkaili. Lähes 100 ihmistä murhattiin.
Totesit aiemmin, ettei väkivaltaa voida koskaan puoltaa Raamatulla.
Kun fundamentalismia syytetään, -
niin kuuluvatko väkivalta ja fundamentalismi aina yhteen?
Ovatko kaikki fundamentalistit väkivaltaisia?
Ei. Se on väärä lähestymistapa.
Tiedämme, että islaminuskossa ja muslimien joukossa -
tapahtuu niin, että monet konservatiiviset -
fundamentalistiset muslimit tukevat terrorismia ja väkivaltaa.
He eivät tietenkään edusta muslimien enemmistöä, -
mikä on tärkeää huomata.
Sellaiset ryhmät, kuten talibaanit, al-Qaida ja -
konservatiiviset fundamentalistiset muslimit, ajattelevat tällä tavoin.
En usko, että kristinuskon piirissä löytyy mitään vastaavaa.
En ole koskaan kuullut sellaista selitystä, että -
kristityt fundamentalistit ilahtuisivat väkivallasta.
Ollessani lähetystyössä Perussa muistan tavanneeni erään tytön, -
joka oli amerikkalainen ja sanoi olevansa mennoniitta.
Kristitty mennoniitta lähetystyössä.
Kysyin, mitä se tarkoittaa ja luin hieman mennoniitoista.
Selvisi, että heitä voisi ehkä sanoa -
fundamentalistisiksi kristityiksi.
He olivat hyvin konservatiivisia ja lisäksi pasifisteja.
He vastustivat siis kaikkea väkivaltaa?
Kyllä. He eivät myöskään suorita asevelvollisuutta.
Perusteluna on, että Jeesus käski kääntämään toisenkin posken -
ja voittamaan pahan hyvällä ja rakkaudella.
Siksi on kieltäydyttävä armeijasta, asepalveluksesta ja väkivallasta.
En ole itse pasifisti tuolla tavalla mitattuna.
Raamattu sanoo, että tarvitsemme poliisia ja armeijaa.
Meidän on pystyttävä puolustamaan maatamme hyökkäyksiltä.
Mutta tämän menoniittatytön tapaaminen kertoi minulle, että -
on olemassa fundamentalistisia konservatiivisia kristittyjä, -
jotka ovat lisäksi pasifisteja. Se oli erittäin mielenkiintoista.
Alunperin fundamentalistit olivat ihmisiä, jotka uskoivat siihen, -
mitä Raamattu opettaa Jeesuksesta.
Että Hän on ylösnoussut ja niin edelleen.
Nykyisin on fundamentalisteja, jotka kieltäytyvät -
kaikesta väkivallasta, jopa asepalveluksesta.
Sana "fundamentalisti" on kokenut muutoksen.
Siitä on tullut leima heille, jotka ovat kapeakatseisia, -
väkivaltaisia eivätkä kunnioita muita ihmisiä.
Painiskelemme tämän näkökannan kanssa nykyisin, sillä -
ihmiset ajattelevat tällä tavoin.
Kuinka kristinuskosta pitäisi kertoa tällaisessa tilanteessa?
Kokemuksestani voin sanoa, että se on hyvin vaikeaa.
En usko, että kristittyjen pitäisi inttää olevansa fundamentalisteja.
Se, mihin itse uskon täysin, on Raamattu.
Käsite "fundamentalismi" tulee USA:sta 1920-luvulta.
Silloin sitä käytettiin eräästä konkreettisesta ryhmästä -
kristittyjä, joilla oli konservatiivisia näkemyksiä.
Mielestäni voimme hylätä käsitteen.
Kutsun itseäni usein klassiseksi kristityksi, -
ja arvostan suuresti Raamattua ja pidän sitä Jumalan sanana.
Uskon, että kristinuskoa koskevissa yhteiskunnallisissa keskusteluissa
on yhä tärkeämpää puhua konkreettisesti siitä, mihin uskoo.
Esimerkiksi minulle on tärkeää kertoa, että -
kaikkein keskeisintä uskossani on Jeesus Kristus.
Uskon, että Hän kuoli ja ylösnousi minun syntieni puolesta.
Norjalainen terroristi Anders Breivik on itse sanonut, -
että usko ei ole hänelle mitään henkilökohtaista.
Hänellä ei ole henkilökohtaista suhdetta Jumalaan -
eikä Jeesukseen pelastajanaan.
Se tarkoittaa, että hänelle kristinusko -
on vain kulttuurinen asia. Se on aivan eri juttu.
Kysyn nyt vaikean kysymyksen.
Monet ihmiset ovat esittäneet tämän kysymyksen: -
Missä Jumala oli Utöyalla?
Niin. Siihen on myös vaikea vastata.
En halua sanoa, että tapahtumille olisi jokin tarkoitus -
tai että Jumala ei välittäisi.
Uskon, että Jumalan näki Utöyan tapahtumat ja -
ajatteli sen olevan murheellista.
Uskon Jumalan antaneen ihmisille vapauden valita -
hyvän ja pahan välillä.
Toivoisin mielelläni, että Jumala olisi keksinyt tavan -
pysäyttää Anders Breivik.
Mutta maailmamme kuvastaa sitä, millainen maailma on.
Ihmiset voivat valita myös pahuuden.
Koimme Norjan tapahtumat hyvin läheisinä, mutta -
mutta samanlaista on tapahtunut Ruandassa.
Terroristit ovat hyökänneet World Trade Centeriin.
Eri kaupungeissa ympäri maailman naisia raiskataan -
ja ihmisiä kidutetaan. Tapahtuu paljon pahaa.
Uskon, että kristittyjen vastaus tähän ennen kaikkea on, että -
kerran Jumala ottaa pois kaiken pahuuden.
Kerran Jumala luo uuden taivaan ja uuden maan.
Mutta Hän odottaa.
Toki Jumala voisi poistaa kaiken pahuuden samantien.
Hän poistaisi minut ja sinut, kaikki ohjelman katsojatkin.
Ei olisi enää maailmaa, jossa on hyvää ja pahaa, -
ja jossa voimme valita näiden välillä.
Mutta kerran kaikki tulee olemaan hyvää, kun Jumala luo -
uuden taivaan ja uuden maan.
Kaikkien ihmisten on mahdollista päästä sinne, -
kun he valitsevat Jeesuksen, joka ottaa pois heidän -
pahuutensa ja syntinsä.
Tämä tarkoittanee, että valinnallamme on suuri merkitys?
Kyllä. Ajattelen niin, että ainoa todellinen keino -
päästä eroon pahuudesta, on ottaa vastaan Jeesus Kristus -
Herrana ja Vapahtajana.
Palataanpa siihen, että elämme maailmassa, -
jossa syystä tai toisesta koetaan, että kristityt ovat sellaisia, -
jotka leimataan ääri-ihmisiksi ja fundamentalisteiksi.
Toisaalta maailmassamme tapahtuu tuollaisia hirvittäviä asioita.
Vastauksessa on nyt painotettu, että Jumala on antanut -
meille valinnanvapauden.
Ymmärrän, että jos Hän olisi pysäyttänyt Breivikin ja muut, -
ei olisikaan enää vapautta.
Mikä on vastaus tähän kokonaisuutena?
Vaaditaanko meiltä tiettyä elämäntyyliä, -
jotta voimme elää tällaisessa maailmassa?
Mielestäni voisi sanoa, että kristityillä on melko huono maine.
Erityisesti tämä koskee konservatiivisia kristittyjä.
Mielestäni meidän on kysyttävä itseltämme, onko se meidän syymme.
Olemmeko jakaneet evankeliumia huonolla tavalla?
Uskon, että joissakin määrin näin on käynyt.
Esimerkiksi kristillinen kirkko Pohjoismaissa ei ole onnistunut -
tarpeeksi hyvin diakoniassa ja osoittamaan rakkaudellisia tekoja -
kaikille ihmisille.
Eräissä paikoissa pyhien yhteisöstä on tullut onnekkaiden yhteisö.
Sellainen paikka, jossa tavataan ja ollaan yksimielisiä siitä, että -
me olemme siunattuja ja onnekkaita.
Paikka, jossa voimme huolehtia huumeidenkäyttäjistä ja -
heistä, joilla on ongelmia avioliitossaan.
Heistä, jotka taistelevat vaikeiden asioiden kanssa.
Olemme valinneet hyvin eristäytyneen tavan toimia -
siinä paikassa, jossa pitäisi osoittaa rakkautta ihmisille.
Diakoniasta puheen ollen tahdon nostaa esiin tämän kysymyksen.
Sanoit Breivikin suhtautuneen hyvin vihamielisesti maahanmuuttajiin.
Mikä on kristillinen näkökulma maahanmuuttajiin?
Kristillisestä näkökulmasta kaikki ihmiset ovat Jumalan luomia ja -
Jumalalle rakkaita, ja heidät on kohdattava lähimmäisinä.
Olen kuullut paljon näkökulmia maahanmuuttokeskusteluissa.
Voimme katsoa tilastoista, kuinka moneen rikokseen syyllisenä -
on maahanmuuttaja ja niin edelleen.
Kristittynä minun pääsanomani on, että kaikki ihmiset ovat yksilöitä.
Kaikki ihmiset ovat Jumalan luomia ja Jumalalle rakkaita.
Ja minut on velvoitettu osoittamaan rakkautta kaikille ihmisille.
Norjassa järjestönne harjoittaa myös diakoniaa.
Suomessa on melko epätavallista, että konservatiiviset kristilliset
järjestöt harjoittaisivat diakoniaa itse, -
koska kirkkomme toimii niin voimakkaasti diakonian parissa.
Vaikuttaa, että tulevaisuudessa diakonia lisääntyy.
Ja lähetystyössä näin jo on.
Teillä Norjassa on panostettu diakoniaan.
Kyllä. Teemme myös työtä maahanmuuttajien parissa.
Se on osoittautunut hyvin positiiviseksi kokemukseksi.
Maahanmuuttajista tulee kristittyjä.
He pääsevät osallisiksi yhteisöstä, jossa saavat tukea ja rakkautta -
sekä norjalaisilta että muilta maahanmuuttajilta.
Se on mielettömän tärkeää.
Uskon, että työssämme on myös monia puutteita ja -
meidän tulisi työskennellä enemmän diakonian parissa.
Uskon, että on myös tärkeää ajatella paikallisesti.
Toimin siellä, missä asun.
Kristittynä tehtäväni on osoittaa naapureilleni ja ystävilleni -
huolenpitoa, rakkautta ja kiinnostusta -
positiivisella tavalla.
Se on mielestäni erittäin tärkeää.
Luulen, että monet kristityt ovat eristäytyneet ja -
kiinnostuneet liiaksi teologisista kysymyksistä sen sijaan -
että osoittaisivat rakkautta käytännössä.
On mielenkiintoista, että hyvin helposti testaamme toisiamme -
teologisilla kysymyksillä uskosta. Se on toki ihan oikein.
En tarkoita, että teologia pitäisi ottaa kevyesti.
Kuitenkaan yhtä usein ei kuule kysyttävän, että -
rakastatko lähimmäistäsi käytännössä diakonian kautta.
Johanneksen kirjeessä kysytään, että kuinka Jumalan rakkaus voi -
pysyä sellaisessa ihmisessä, joka vain katselee avuntarvitsijoita, -
muttei tee mitään auttaakseen.
Tarkistamme toistemme teologisia tietoja, muttemme käytännön tekoja.
Koen itsekin tuon olevan hyvin vakava asia.
Uskon syynä usein olevan sen, että on paljon helpompaa kysyä, -
uskotko näin vai etkö kuin kysyä, että -
osoitatko rakkautta vai etkö.
Ajattelen niin, että kristittyjen tulee erityisesti julistaa niistä -
Raamatun asioista, joita on vaikeinta uskoa yhteiskunnassamme.
Uskon vaikeinta olevan elää sen Jeesuksen sanoman mukaan, että -
on rakastettava vihamiestään ja voitettava paha hyvällä, -
ettei saa kostaa pahaa pahalla vaan on pyrittävä tekemään hyvää.
Uskon, että tällainen tuntuu ihmisistä aivan luonnottomalta.
Tahdomme lyödä takaisin ja kostaa, vaadimme oikeudenmukaisuutta.
Oikeudenmukaisuus on tärkeää, mutta Jeesus sanoo niin usein -
Raamatussa, että meidän on voitettava paha hyvällä ja -
käännettävä toinen poskemme.
Luulen, että tätä ei ole saarnattu kovinkaan paljon, valitettavasti.
Nämä asiat, joita olet nyt nostanut esiin Raamatusta, -
osoittavat hyvin, kuinka kaukana Raamatun mukaisesta -
konservatiivisesta kristinuskosta Breivik oikein olikaan.
Se, mitä hän teki, -
oli vastoin kaikkia Jeesuksen opetuksia.
Kyllä. Olen siitä täysin vakuuttunut.
Olen pohtinut tätä paljon heinäkuun 22. päivän terroriteon jälkeen.
Olen lukenut Raamattuani erityisen tarkkaavaisesti yrittäen keksiä, -
mistä Breivik on voinut löytää inspiraationsa.
Hänen niin kutsuttu manifestinsa sisältää melko paljon asioita, -
jotka koskettavat Raamattua ja kristinuskoa.
Myöhemmin huomasin, ettei siinä puhuttu juuri mitään Jeesuksesta.
Eikä siinä ollut kerta kaikkiaan mitään niistä kirjoituksista, -
joissa Jeesus käskee meitä rakastamaan vihamiehiämme ja -
joissa Jeesus sanoo, että meidän on uskallettava kärsiä Hänen vuokseen.
Siinä ei puhuttu mitään siitä Raamatun kohdasta, joka sanoo, -
että kristittyjen on oltava valmiita kokemaan vainoa, ja -
tiedettävä, että kristittynä eläminen voi maksaa taistelun.
Uskoakseni Anders Breivik ei tuntenut Raamattua -
kovinkaan hyvin.
Kuten aiemmin jo totesin, hän on kertonut, ettei hänellä ole -
mitään henkilökohtaista suhdetta Jumalaan.
Täten hän on enimmäkseen poliittisesti äärioikeistolainen -
henkilö kuin selkeästi kristitty.
Hän ei siis maininnut mitään kaikkein keskeisimmästä asiasta -
eli Jeesuksen rakkaudesta? - Ei mitään.
Ja hänen manifestinsa oli paksu, 1500 sivua.
Mutta ei mitään uskon keskeisimmästä sanomasta.
On ymmärrettävää, että tämä on myös jotakin erittäin koskettavaa.
Jotakin, joka tulee seuraamaan meitä vuosikymmeniä, -
erityisesti niitä ihmisiä, joita tapahtumat ovat liikuttaneet.
Jos mietimme sitä, mitä kristitty voi ajatella tästä -
raamatullisesta näkökulmasta, niin se on:
Takaisin Jeesuksen luokse, takaisin Hänen ristinsä juurelle.
Kyllä. Mielestäni tämä on sanoma, jota kristityt eivät ehkä ole -
omaksuneet riittävästi.
Konservatiivisten kristittyjen on helppo ajatella, että -
he kuuluvat vähemmistöön ja kokevat vastustusta.
Uskon, että sekä Norjassa että Suomessa löytyy -
useita kristittyjä, jotka kokevat vaikeaksi edustaa -
konservatiivista teologiaa ja kristinuskoa.
Vähemmistöön kuuluville ja vastustusta kokeville ihmisille -
on normaalia lyödä takaisin ja tulla aggressiivisiksi.
Breivik on esimerkki siitä, että kun ihminen kokee itsensä -
vähemmistöön kuuluvaksi, uhatuksi ja paineen alaiseksi, -
hän tahtoo lyödä takaisin ja käyttää voimakkaita tehokeinoja.
Tämän yläpuolelle tulee kristillinen kirkko.
Meidän pastoreiden, joilla on konservatiivinen näkemys, -
tulee saarnatessamme uskaltaa sanoa, että kristityn asenteeseen -
kuuluu toisen posken kääntäminen ja kärsimyksen sietäminen.
Kiitos, Espen Ottosen, että tulit korostamaan meille näitä asioita.
Toivotan Jumalan siunausta työhösi. - Kiitos.
Suomennos: Anna-Kaisa Penttinen